Ο **Λεό Ζοζέφ Πολ Βέστερμαν** (Αγκνώ, 24 Ιουλίου 1992) είναι Γάλλος επαγγελματίας καλαθοσφαιριστής. Με ύψος 1,98 μέτρων, παίζει στη θέση του πόιντ γκαρντ, για την Ομπραντόιρο του Πρωταθλήματος Ισπανίας. Εκπροσωπεί επίσης την εθνική ομάδα καλαθοσφαίρισης της Γαλλίας.

Πρώτα χρόνια
------------

Ο Βέστερμαν ξεκίνησε την σταδιοδρομία του στο ανδρικό τμήμα της Σεντράλ Φεντεράλ ντε Μπασκετμπόλ το 2008, στην τρίτη κατηγορία του γαλλικού μπάσκετ (Nationale Masculine 1). Έπαιξε στην Σέντερ Φεντ για δύο χρόνια, έχοντας κατά μέσο όρο 10,1 πόντους, 2,6 ασίστ και 1,1 κλεψίματα ανά παιχνίδι, σε 48 αγώνες όπου συμμετείχε.

Επαγγελματική σταδιοδρομία
--------------------------

### ΑΣΒΕΛ

Ο Βέστερμαν υπέγραψε με την γαλλική ΑΣΒΕΛ Μπασκέτ, το 2010. Έμεινε εκεί για δύο χρονιές, παίζοντας στο ανώτερο επίπεδο, στο Γαλλικό Πρωτάθλημα και στην ευρωπαϊκή διασυλλογική διοργάνωση 2ης κατηγορίας EuroCup. Το 2012, ο Βέστερμαν επιλέχθηκε για να παίξει για την Παγκόσμια Ομάδα στο Νάικ Χουπ Σάμιτ στο Πόρτλαντ του Όρεγκον. Έφυγε από την ομάδα λίγες μόνο ώρες πριν υπογράψει συμβόλαιο με διαφορετική ομάδα.

### Παρτιζάν

Στις 2 Ιουλίου 2012, αναφέρθηκε ότι ο Βέστερμαν είχε υπογράψει τριετές συμβόλαιο με τη σερβική Παρτιζάν Βελιγραδίου. Με την Παρτιζάν ήταν ένας από τους υποψηφίους για το διάσημο βραβείο του Ανερχομένου Αστέρα της Ευρωλίγκα, το οποίο τελικά πήγε στον Κώστα Παπανικολάου. Στον πρώτο του χρόνο, είχε κατά μέσο όρο 9.6 πόντους, 2.6 ριμπάουντ και 4.1 ασίστ ανά αγώνα στην Ευρωλίγκα. Στην Αδριατική Λίγκα, ο Βέστερμαν βοήθησε την ομάδα του να κερδίσει τον τίτλο, έχοντας κατά μέσο όρο 6.9 πόντους, 2.5 ριμπάουντ και 2.2 ασίστ ανά παιχνίδι, σε 28 αγώνες. Στον εκτός έδρας αγώνα της Ευρωλίγκας τον Νοέμβριο του 2013 με την ΤΣΣΚΑ Μόσχας, υπέστη ρήξη χιαστού στο γόνατό του, κάτι που τον άφησε εκτός δράσης για το υπόλοιπο της περιόδου.  Ως αποτέλεσμα του τραυματισμού, η Παρτιζάν χρειάστηκε να βρει αντικαταστάτη του στον Μιλένκο Τέπιτς, πρώην μέλος της ομάδας.

### Μπαρτσελόνα / Λιμόζ

Στις 17 Ιουλίου 2014, η ισπανική ομάδα Μπαρτσελόνα απέκτησε τα δικαιώματα του Βέστερμαν. Στις 25 Ιουλίου 2014, δόθηκε δανεικός από την Μπαρτσελόνα στη γαλλική ομάδα της Ευρωλίγκα Λιμόζ ΣΣΠ, για έναν χρόνο.  Σε 10 παιχνίδια της χρονιάς στην Ευρωλίγκα, είχε μέσο όρο 7.7 πόντους, 2.3 ριμπάουντ, 4.3 ασίστ και 1.3 κλέψιμο ανά αγώνα. Στις 11 Ιουλίου 2015, ο Βέστερμαν υπέγραψε επέκταση ενός έτους, με επιλογή ενός ακόμη έτους, με τη Λιμόζ.

### Ζαλγκίρις Κάουνας

Στις 30 Μαΐου 2016, ο Βέστερμαν υπέγραψε μονοετές συμβόλαιο, με δυνατότητα παράτασης για έναν ακόμη χρόνο, με τον λιθουανικό σύλλογο Ζαλγκίρις Κάουνας. Σε πάνω από 30 αγώνες της χρονιάς στην Ευρωλίγκα, είχε μέσο όρο 8.2 πόντους, 3.2 ριμπάουντ, 5.5 ασίστ και 0.5 κλεψίματα ανά παιχνίδι.

### ΤΣΣΚΑ Μόσχας

Στις 22 Ιουνίου 2017, ο ρωσικός σύλλογος ΤΣΣΚΑ Μόσχας ανακοίνωσε την υπογραφή του Βέστερμαν με συμβόλαιο 1+1 (το 2ο έτος ήταν προαιρετικό) έτη. Στις 16 Ιουλίου 2018, ο Βέστερμαν έμεινε επίσημα ελεύθερος από την ΤΣΣΚΑ.

### Επιστροφή στη Ζαλγκίρις Κάουνας

Ο Βέστερμαν επέστρεψε και υπέγραψε με την Ζαλγκίρις Κάουνας στις 23 Σεπτεμβρίου 2018.

### Φενέρμπαχτσε

Στις 12 Ιουλίου 2019 υπέγραψε με τη Φενέρμπαχτσε του Τουρκικού Πρωταθλήματος. Στις 22 Δεκεμβρίου 2020, αφέθηκε ελεύθερος από τη Φενέρμπαχτσε.

### Μπαρτσελόνα

Στις 22 Δεκεμβρίου 2020, υπέγραψε όντας ελεύθερος με την ισχυρή ομάδα της Ευρωλίγκα και του Ισπανικού Πρωταθλήματος, Μπαρτσελόνα.

### ΑΣ Μονακό

Στις 29 Ιουλίου 2021, ο Βέστερμαν υπέγραψε μονοετές συμβόλαιο με τους πρωταθλητές EuroCup, ΑΣ Μονακό Μπασκέτ του Γαλλικού Πρωταθήματος και της Ευρωλίγκα. Τη σεζόν 2021-22, είχε 5.4 πόντους και 3.9 ασίστ σε 19 λεπτά μέσο όρο συμμετοχής στη Γαλλία και 4.8 πόντους με 2.5 ασίστ στην Ευρωλίγκα σε 17′ μέσο όρο συμμετοχής.

### Ομπραντόιρο

Στις 5 Αυγούστου 2022, συμφώνησε με την ισπανική Ομπραντόιρο.

Πορεία στην Εθνική ομάδα
------------------------

### Μικρές εθνικές ομάδες της Γαλλίας

Ως παίκτης των μικρών εθνικών ομάδων της Γαλλίας, ο Βέστερμαν κέρδισε το ασημένιο μετάλλιο στο Ευρωπαϊκό Πρωτάθλημα Καλαθοσφαίρισης Εφήβων της FIBA του 2009. Ο Βέστερμαν έπαιξε επίσης στο Ευρωπαϊκό Πρωτάθλημα Καλαθοσφαίρισης Νέων Ανδρών FIBA του 2011, όπου βοήθησε τη Γαλλία να κερδίσει το χάλκινο μετάλλιο. Στο Ευρωπαϊκό Πρωτάθλημα Καλαθοσφαίρισης Νέων Ανδρών της FIBA του 2012, ο Βέστερμαν κέρδισε το ασημένιο μετάλλιο και ονομάστηκε πολυτιμότερος παίκτης (MVP) της διοργάνωσης.

### Εθνική ομάδα ανδρών Γαλλίας

Ο Βέστερμαν ήταν στον κατάλογο υποψηφίων της εθνικής ομάδας ανδρών της Γαλλίας για να αγωνιστεί στο Ευρωπαϊκό Πρωτάθλημα του 2013. Ωστόσο, σε αντίθεση με τον συμπαίκτη του στην Παρτιζάν Βελιγραδίου, Τζόφρι Λοβέρν, δεν εισήλθε στην τελική αποστολή των 12 παικτών της Γαλλίας για την διοργάνωσης. Έπαιξε με τη Γαλλία στο Ευρωπαϊκό Πρωτάθλημα Καλαθοσφαίρισης του 2015, όπου κέρδισε το χάλκινο μετάλλιο.

Έπαιξε και στο Ευρωπαϊκό Πρωτάθλημα του 2017.

Παραπομπές
----------

1. ↑  WESTERMANN, LEO HEIGHT: 1.98.
2. ↑  «ASVEL tabs Tillie, Westermann». euroleague.net. May 26, 2010.. Ανακτήθηκε στις July 2, 2012.
3. ↑  «World Team's Leo Westermann Follows In Hero's Footsteps». usabasketball.com. April 4, 2012. Αρχειοθετήθηκε από το πρωτότυπο στις 2012-07-04.. Ανακτήθηκε στις July 2, 2012.
4. ↑  «Leo Westermann leaves ASVEL Villeurbanne». *Sportando*. Ανακτήθηκε στις 31 Δεκεμβρίου 2013.
5. ↑  «Partizan mt:s picks up promising guard Westermann». euroleague.net. July 2, 2012.. Ανακτήθηκε στις July 2, 2012.
6. ↑  «Trio iz Partizana i Nedović kandidati za "Zvezdu u usponu"». *sport.blic.rs*. Tanjug. Ανακτήθηκε στις 31 Δεκεμβρίου 2013.
7. ↑  Ostojić, Aca. «Partizan NIS loses Westermann to knee injury». *euroleague.net*. Ανακτήθηκε στις 31 Δεκεμβρίου 2013.
8. ↑  «Leo Westermann confirmed he has torn his ACL». *Sportando*. Ανακτήθηκε στις 31 Δεκεμβρίου 2013.
9. ↑  Vrakela, S. «Tepić se vraća kući». *ALO!* (στα Σερβικά). Αρχειοθετήθηκε από το πρωτότυπο στις 1 Ιανουαρίου 2014. Ανακτήθηκε στις 31 Δεκεμβρίου 2013.
10. ↑  «FC Barcelona acquires Leo Westermann's rights». *sportando.com*. Ανακτήθηκε στις 26 Ιουλίου 2014.
11. ↑  «Léo Westermann au Limoges CSP». *limogescsp.com* (στα Γαλλικά). Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 26 Ιουλίου 2014.
12. ↑  «Limoges re-signs point guard Westermann». *euroleague.net*. 11 July 2015.. Ανακτήθηκε στις 12 July 2015.
13. ↑  «Zalgiris inks playmaker Westermann». Euroleague. May 30, 2016.. Ανακτήθηκε στις May 30, 2016.
14. ↑  «CSKA brings in point guard Westermann». *Euroleague.net*. 22 June 2017.. Ανακτήθηκε στις 22 June 2017.
15. ↑  «Leo Westermann signs a 1+1 deal with Zalgiris Kaunas». *Sportando*. Αρχειοθετήθηκε από το πρωτότυπο στις 4 Οκτωβρίου 2018. Ανακτήθηκε στις 23 Σεπτεμβρίου 2018.
16. ↑  «Leo Westermann signs with Fenerbahce» (στα αγγλικά). *Sportando*. July 12, 2019.. Ανακτήθηκε στις December 21, 2020.
17. 1 2  «Leo Westermann released by Fenerbahce to join Barcelona». *Eurohoops*. 22 Δεκεμβρίου 2020. Ανακτήθηκε στις 23 Δεκεμβρίου 2020.
18. ↑  «Monaco officially signs Leo Westermann». *Sportando*. 29 Ιουλίου 2021. Ανακτήθηκε στις 29 Ιουλίου 2021.
19. ↑  «Ομπραντόιρο: Μεγάλη κίνηση με Λέο Βέστερμαν! (pic)». *Eurohoops*. 5 Αυγούστου 2022. Ανακτήθηκε στις 13 Οκτωβρίου 2022.
20. ↑  «Serbia Hold Off France To Win Title». fibaeurope.com. August 2, 2009.. Ανακτήθηκε στις July 2, 2012.
21. ↑  «France Suffocate Russia To Win Bronze». fibaeurope.com. July 24, 2011.. Ανακτήθηκε στις July 2, 2012.
22. ↑  «Westermann Heads All Tournament Team». fibaeurope.com. July 22, 2012. Αρχειοθετήθηκε από το πρωτότυπο στις October 29, 2013.. Ανακτήθηκε στις August 22, 2012.
23. ↑  Dimitrijević, M. «Vesterman otpao sa spiska, Lovernj igra na Eurobasketu». *sport.blic.rs* (στα Σερβικά). Ανακτήθηκε στις 31 Δεκεμβρίου 2013.
24. ↑  Leo WESTERMANN (FRA).

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λεό Βεστερμάν** |

* Ο Λεό Βέστερμαν στο eurobasket.com
* Ο Λεό Βέστερμαν στο euroleague.net
* Ο Λεό Βέστερμαν Αρχειοθετήθηκε 2017-10-07 στο Wayback Machine. στο draftexpress.com
* Ο Λεό Βέστερμαν στο fiba.com
* Ο Λεό Βέστερμαν Αρχειοθετήθηκε 2016-08-07 στο Wayback Machine. στο fiba.com (κέντρο αγώνων)
* Ο Λεό Βέστερμαν στο lnb.fr (στα γαλλικά)